- 1 Teesaloonika
- <
- 4
- >

4
Ndzaanə makə sətə kaɗeesəkə ka Əntaŋfə
1 Wiinə səndə ciina uudəpaagi koonə ɗii, ndzəkəŋushi'inə: kə jigunyiinə koonə makə sətə ci ənji nə'unə a ndzaanə, təya kaɗeesəkə ka Əntaŋfə. Agi nə'utənə nuunə ha'ə əsə. Yoo, agi kədiinə niinə acii unə də dza ciinə də ləmə ŋga Yeesu Slandana, koona tsakə dzəginə aakəŋwa aakəŋwa. 4.1 2.13; Kwal. 1.10; 2 Tees. 3.6. 2 Ma sətə jigunyiinə koonə də baawəɗa ŋga Yeesu Slandanə, kə shii unə patə. 3 Ma mwayi Əntaŋfə, a ndzaa unə malaaɓakii, goona aləhiinə. 4.3 5.23; 1 Koor. 6.13; Ibər. 10.10. 4 Taa wu patə agyuunə, wa ca gwaləgi shishinəkii, ca ndzaa malaaɓakii, da ayinaakii əsə, 5 ga ca kəsə minaakii də gi suuna makə ŋga ənjitə mashiimə tə Əntaŋfə. 6 Ga əndə a ɓəzee ka səkə ŋga ndzəkəŋuci agi haalatsə bii inə koonə patə. Kə dzəkwatiinə koonə banə oo'i, kadə nə gəŋwanə ŋga Əntaŋfə a kula aanə ənji slənə tsarə uushi'iitsa. 7 Acii ma'wamə Əntaŋfə taamə kaama ndzaanə ma'ajijinəkii, amma kaama ndzaanə malaaɓakii akəŋwaciikii. 4.7 4.3; 1 Piita 1.15-16. 8 Taa wu kaaree ka dzəgunəətsa, əntaa waɓənə ŋga əndə kaaree ci, amma ŋga Əntaŋfə. Ci ca vii koonə Malaaɓa Ma'yanaakii. 4.8 1 Koor. 6.19-20.
9 Ma agyanə uuɗə ndzəkəŋushi'inə, pooshi diɓə ina ənə ka naahənə koonə agyanəkii, acii unə də noonə na, kə dzəgunəgi Əntaŋfə koonə makə sətə cuuna uuɗəshi. 4.9 Irim. 31.33-34; Gal. 6.10; Af. 5.2. 10 Tanyi, agi uuɗənə nuunə ndzəkəŋushi'inə anə hanyinə ŋga Makiduuniya patə. Dəŋə əndzə'i waniinə agi banə koonə, tsakəmə dzəginə aakəŋwə aakəŋwa də uuɗənəkii. 4.10 2 Tees. 3.4. 11 Ɗamə gazhi'waanə ŋga ndzaanə ŋga'ə ahadoonə, goona səkəpaanə ka kaala moonə aagi uushi'inə ŋga ənja, amma slənəmə noonə sləna koona upaa zəma aa moonə, makə sətə bii inə koonə. 4.11 2.9; Af. 4.28; 2 Tees. 3.10,12. 12 Maɗa kə nə'utuunə ha'ə, ka ɗanə nə ndzaanə goonə ŋga'ə ka ənjitə ca tsaamə tuunə, pooshi una ka ndzaanə ka tərənə anə taa wu patə əsə. 4.12 1 Koor. 5.12-13; Kwal. 4.5.
Shinə ŋga Slandana
13 Ndzəkəŋushi'ina, kə mwayi inə una shii sətə slənyi tə ənjitə məətəgi, acii goona ndzaa ka maɓətəsəka, makə ŋga ənjitə makamə nə ka upaa əpinə daba'a əntənə. 4.13-17 5.1-2; 1 Koor. 15.51-52.4.13 1 Koor. 15.18-19; Af. 2.12. 14 Kə vii amə gooŋga oo'i, kə əŋki Yeesu, kə ma'i ci agi maməətə ənji əsə. Aciikii kə shii amə weewee, ma ənji vii gooŋga ka Yeesu ətə məətəgi, ka maɗeenə nə Əntaŋfə ka tii, ca fəɗə tə tii, təya ndzaa ka hakii da Yeesu. 4.14 Rooma 14.9; 1 Koor. 15.3-4,12,20.
15 Ma ka waɓənə ŋga Slandana, waniinə ca ba koonə: ma saa'itə ənyanəkii, maa amə ma'ə ka əpinə, paa amə na takəŋwa ka maɗənə ka maməətə ənja. 4.15 1 Koor. 7.10,25. 16 Ma uusərakii, kadə kapaanə nə Əntaŋfə rəgwa, wata gawə ŋga malaa'ikanyinə a wazə, ənjə a fa muunə ŋga uutəma ŋga Əntaŋfə. Wata Slandanə ci saakii a jiga dadagyə. Ma ənjitə vii ka ci gooŋga ətə məətəgi, tii na takəŋwa ka maɗənə. 4.16 1 Koor. 15.23. 17 Ma daba'əkii, ma amə ənə ca əpi ma'ə, Əntaŋfə a fəɗətə taamə da tii dagi kuraɓiinə, ama guŋə da Slandanə asəkəntaŋfə. Ha'ə ndzaanaamə da Slandanə ka ca'ə ndəŋwə ndəŋwə. 4.17 Yooh. 12.26; Rooma 5.17; Fil. 3.20. 18 Makə ɗii ha'ə, ŋgərəmə waɓəətsa, waɓəgimə ahadoonə kaa ca vii koonə ŋgeerənə, una ndzaa də mabanee ma'yanə.

- 1 Teesaloonika
- <
- 4
- >

4:1 4.1 2.13; Kwal. 1.10; 2 Tees. 3.6.

4:3 4.3 5.23; 1 Koor. 6.13; Ibər. 10.10.

4:7 4.7 4.3; 1 Piita 1.15-16.

4:8 4.8 1 Koor. 6.19-20.

4:9 4.9 Irim. 31.33-34; Gal. 6.10; Af. 5.2.

4:10 4.10 2 Tees. 3.4.

4:11 4.11 2.9; Af. 4.28; 2 Tees. 3.10,12.

4:12 4.12 1 Koor. 5.12-13; Kwal. 4.5.

4:13 4.13-17 5.1-2; 1 Koor. 15.51-52.

4:13 4.13 1 Koor. 15.18-19; Af. 2.12.

4:14 4.14 Rooma 14.9; 1 Koor. 15.3-4,12,20.

4:15 4.15 1 Koor. 7.10,25.

4:16 4.16 1 Koor. 15.23.

4:17 4.17 Yooh. 12.26; Rooma 5.17; Fil. 3.20.

© 2000 WBT